Felvételizőknek - Mechatronikai mérnök alapszak
Szak megnevezése: Mechatronikai mérnöki alapszak
Szakvezető: Dr. Gugolya Zoltán egyetemi docens
A szakért felelõs intézet: Fizika és Mechatronika Intézet
Telefon: (88) 624-251
fax: (88) 624-560
Siki Antalné
Telefon: (88) 624-314
Ha mechatronikai mérnök vagy, az nem jelenti azt, hogy egész életedben gépjárműfékrendszert, marsjárművet, automata mosógépet, kórházi altatógépet, robotrepülőgépet, mobiltelefont, vagy mobilgyártó automata gépsort, távirányítású klímaberendezést, kőolajipari szabályozórendszereket, intelligens fűtésrendszert, esetleg számítógépvezérelt robotokat kell tervezned.
De az biztos, hogy nálunk megtanulsz mindent, ami ehhez szükséges!
Olyan mechatronikai mérnökök képzése, akik az elsajátított természettudományos, elektronikai, gépészeti, irányítástechnikai, informatikai, gazdasági és szervezési, vezetési ismeretek birtokában alkalmasak mechatronikai eszközök, berendezések és részegységek felhasználásán alapuló gyártási, szerelési és minőségszabályozási folyamatok felügyeletére és irányítására, mechatronikai eszközök tervezésére, valamint mechatronikai rendszerek üzemeltetésére, diagnosztizálására és karbantartására, továbbá kellő mélységű elméleti ismeretekkel rendelkeznek a képzés második ciklusban történő folytatására.
Optika és labortechnika
Az optika és labortechnika szakirányon a hallgatók mélyebben megismerkednek a fizikai optika és lézertechnika ipari és laboratóriumi alkalmazásaival. Tapasztalatokat szereznek a különböző vékonyréteg technológiák alkalmazásaiban és megvalósításában. Megismerik a különböző lézertípusok működési elvét és azok műszaki megvalósítását. Méréstechnikai tudásukat lézeres méréstechnikai ismeretekkel is kiegészítik. Megismerkednek a leggyakrabban alkalmazott lézeres megmunkálási módszerekkel. Az optikai műszertechnika keretében elsajátítják az opto-mechanika és opto-elektronika alapjait, ezek műszertechnikai alkalmazásait.
Folyamatipari rendszerek mechatronikája
A szakirány hallgatói mélyebben elsajátítják az irányítástechnika és a számítógépes folyamatirányítás alapjait. Megismekednek a Matlab+Szimulink, Aspen Plus, GAMS, ChemCAD, AutoDesk szoftverek folyamatirányítási területen való alkalmazásaival. Elméleti tudásukat laboratóriumi gyakorlatokon alkalmazzák a konkrét folyamatirányítási problémák megoldására.
A mechatronikai mérnök nem gépészmérnök, nem elektromérnök, nem programozó, de mindezekről eléggé sokat tud, hogy meg tudja ítélni, hogy egy rendszer, egy termék mely eszközökkel valósítható meg leggyorsabban, a munkaerő leghatékonyabb kihasználásával.
Szakmai gyakorlat: Mechatronikai-gépészeti üzemek, gyáregységek, 1 hónap időtartamra
Fő tárgyaink:
méréstechnika, érzékelők
motorok, mozgatóegységek
elektronika (digitális, analóg, teljesítmény-)
mikroszámítógépek programozása
programozható logikai vezérlők (PLC)
optika, lézertechnika
számítógépes folyamatirányítás, irányítástechnika
gépészeti tantárgyak, anyagismeret, stb.
Laboratóriumi gyakorlatok:
elektronika és méréstechnika
mérő- és adatgyűjtő rendszerek
Szakirányaink:
Optikai és labortechnikai szakirány
- Lézertechnika, optika
- Mérő- és adatgyűjtő rendszerek
- Anyagvizsgálati módszerek
- Vákuumtechnika
- Folyamatipari technológiák
- Robottechnika
- Anyagmozgató gépek, fémszerkezetek
- Integrált gyártórendszerek
automatizált gyártó és szerelő berendezések tervezése, üzemeltetése és műszaki kiszolgálása;
vegyipari, gyógyszeripari, élelmiszeripari gyártó- és szállítóeszközök;
orvosi műszergyártás;
automatizált műszerek és műszerrendszerek gyártása;
háztartási gépek gyártása.
(Continental Járműrendszertechnikai szakirány)
A szaktanszékek oktatói kiváló kapcsolatokat alakítottak ki a Continental, Festo, Valeo, Isel, Paksi Atomerőmű Rt szakembereivel. Jelenleg több ipari kutatási-fejlesztési projektben is résztveszünk az említett intézmények szakembereivel együtt.
Az alapszakos hallgatók által megpályázható külföldi részképzések, ösztöndíj lehetõségek:
SOCRATES, ERASMUS, az alábbi országokban: Németország, Anglia partner egyetemeink: University of Stuttgart, Technische Universitat Dresden, University of Nottingham.